Α4-0219/96

Πρόταση για οδηγία του Συμβουλίου που αφορά την κατάργηση των ελέγχων επί των προσώπων στα εσωτερικά σύνορα (CΟΜ(95)0347 - C4-0468/95 - 95/0201(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Πριν από την πρώτη αιτιολογική σκέψη να προστεθεί νέα αιτιολογική σκέψη

>Κείμενο μετά την ψηφοφορία στο ΕΚ>

ότι το άρθρο 3 της Συνθήκης προβλέπει εσωτερική αγορά που χαρακτηρίζεται μεταξύ άλλων από την κατάργηση των εμποδίων μεταξύ των κρατών μελών όσον αφορά την ελεύθερη κυκλοφορία των προσώπων και από μέτρα σχετικά με την είσοδο και την κυκλοφορία των προσώπων στην εσωτερική αγορά,

(Τροπολογία 2)

Πρώτη αιτιολογική σκέψη

>Αρχικό κείμενο>

ότι το άρθρο 7Α της Συνθήκης προβλέπει την εγκαθίδρυση της εσωτερικής αγοράς που περιλαμβάνει ένα χώρο χωρίς εσωτερικά σύνορα μέσα στον οποίο εξασφαλίζεται η ελέυθερη κυκλοφορία των εμπορευμάτων, των προσώπων, των υπηρεσιών και των κεφαλαίων σύμφωνα με τις διατάξεις της συνθήκης.

>Κείμενο μετά την ψηφοφορία στο ΕΚ>

ότι το άρθρο 7Α της Συνθήκης προέβλεπε προ της 31ης Δεκεμβρίου 1992 την εγκαθίδρυση της εσωτερικής αγοράς που περιλαμβάνει ένα χώρο χωρίς εσωτερικά σύνορα μέσα στον οποίο εξασφαλίζεται η ελέυθερη κυκλοφορία των εμπορευμάτων, των προσώπων, των υπηρεσιών και των κεφαλαίων σύμφωνα με τις διατάξεις της συνθήκης.

(Τροπολογία 3)

Τρίτη αιτιολογική σκέψη

>Αρχικό κείμενο>

ότι η Κοινότητα και τα κράτη μέλη αποφάσισαν να λάβουν τα μέτρα που θεωρούν ουσιώδη για την κατάργηση των λόγων που αποτελούσαν τη βάση της εφαρμογής των συνοριακών ελέγχων και διατυπώσεων δυνάμει των εθνικών νομοθεσιών[semigr ]

>Κείμενο μετά την ψηφοφορία στο ΕΚ>

διαγράφεται

(Τροπολογία 4)

Τέταρτη αιτιολογική σκέψη

>Αρχικό κείμενο>

ότι τα κατάλληλα συνοδευτικά μέτρα τέθηκαν με ικανοποιητικό τρόπο σε εφαρμογή[semigr ]

>Κείμενο μετά την ψηφοφορία στο ΕΚ>

ότι η ελεύθερη κυκλοφορία των προσώπων προβλέπεται στη συνθήκη και δεν εξαρτάται συνεπώς από συνοδευτικά μέτρα.

(Τροπολογία 11)

Αιτιολογική σκέψη 7α (νέα)

>Κείμενο μετά την ψηφοφορία στο ΕΚ>

ότι δεν πρέπει να υπάρχει διαφορά ή να γίνεται διάκριση μεταξύ των δικαιούχων του δικαιώματος ελεύθερης κυκλοφορίας προσώπων, ανάλογα με το αν είναι πολίτες ή νόμιμοι κάτοικοι της Ένωσης[semigr ]

(Τροπολογία 10)

Άρθρο 2, παράγραφος 1

>Αρχικό κείμενο>

1. Ένα κράτος μέλος μπορεί να επαναφέρει για περίοδο που δεν θα υπερβαίνει για τριάντα μέρες τους ελέγχους στα σύνορά του στο εσωτερικό της Κοινότητας στην περίπτωση σοβαρής απειλής της δημόσιας τάξης ή της δημόσιας ασφάλειας. Το κράτος μέλος ενημερώνει αμέσως την Επιτροπή και τα λοιπά κράτη μέλη παρέχοντάς τους όλες τις ενδεικνυόμενες πληροφορίες.

>Κείμενο μετά την ψηφοφορία στο ΕΚ>

1. Ένα κράτος μέλος μπορεί να επαναφέρει για περίοδο που δεν θα υπερβαίνει για τριάντα μέρες τους ελέγχους στα σύνορά του στο εσωτερικό της Κοινότητας στην περίπτωση σοβαρής και συγκεκριμένης απειλής της δημόσιας τάξης ή της δημόσιας ασφάλειας. Το κράτος μέλος ενημερώνει αμέσως την Επιτροπή, το Ευρωπαϊκό Κοινοβούλιο και τα λοιπά κράτη μέλη παρέχοντάς τους όλες τις ενδεικνυόμενες πληροφορίες.

(Τροπολογία 6)

Άρθρο 3, παράγραφοι 2 και 3

>Αρχικό κείμενο>

2. «Ενδοκοινοτική πτήση»

- η μετακίνηση αεροσκάφους μεταξύ δύο κοινοτικών αερολιμένων χωρίς ενδιάμεση στάση, η οποία δεν άρχισε ή δεν τελειώνει σε εξωκοινοτικό αερολιμένα[semigr ]

>Κείμενο μετά την ψηφοφορία στο ΕΚ>

2. «Ενδοκοινοτική πτήση»

- η μετακίνηση αεροσκάφους μεταξύ δύο κοινοτικών αερολιμένων χωρίς ενδιάμεση στάση εκτός του κοινοτικού εδάφους, η οποία δεν άρχισε ή δεν τελειώνει σε εξωκοινοτικό αερολιμένα[semigr ]

>Αρχικό κείμενο>

3. «ενδοκοινοτικό θαλάσσιο ταξίδι»

- η μετακίνηση, χωρίς ενδιάμεσο σταθμό, μεταξύ δύο κοινοτικών λιμένων, σκάφους που εξασφαλίζει τακτικά την ανταπόκριση μεταξύ δύο ή περισσότερων συγκεκριμένων κοινοτικών λιμένων[semigr ]

>Κείμενο μετά την ψηφοφορία στο ΕΚ>

3. «ενδοκοινοτικό θαλάσσιο ταξίδι»

- η μετακίνηση, χωρίς ενδιάμεσο σταθμό εκτός της Κοινότητας, μεταξύ δύο κοινοτικών λιμένων, σκάφους που εξασφαλίζει τακτικά την ανταπόκριση μεταξύ δύο ή περισσότερων συγκεκριμένων κοινοτικών λιμένων[semigr ]

(Τροπολογία 7)

Άρθρο 4

>Αρχικό κείμενο>

Το αργότερο δύο έτη μετά την θέση σε εφαρμογή της παρούσας οδηγίας και στη συνέχεια κάθε τρία έτη, η Επιτροπή εκπονεί έκθεση σχετικά με την εφαρμογή της παρούσας οδηγίας και υποβάλλει την εν λόγω έκθεση στο Ευρωπαϊκό Κοινοβούλιο, στο Συμβούλιο, στην Οικονομική και Κοινωνική Επιτροπή καθώς και στην Επιτροπή Περιφερειών.

>Κείμενο μετά την ψηφοφορία στο ΕΚ>

Το αργότερο ένα έτος μετά την θέση σε εφαρμογή της παρούσας οδηγίας και στη συνέχεια κάθε δύο έτη, η Επιτροπή εκπονεί έκθεση σχετικά με την εφαρμογή της παρούσας οδηγίας και υποβάλλει την εν λόγω έκθεση στο Ευρωπαϊκό Κοινοβούλιο, στο Συμβούλιο, στην Οικονομική και Κοινωνική Επιτροπή καθώς και στην Επιτροπή Περιφερειών.

(Τροπολογία 13)

Άρθρο 5, πρώτο εδάφιο

>Αρχικό κείμενο>

Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο μέχρι την 31η Δεκεμβρίου 1996. Ενημερώνουν αμέσως την Επιτροπή σχετικά και της διαβιβάζουν επίσης κατάλογο οπου αναφέρεται η αντιστοιχεία ανάμεσα σε κάθε διάταξη της παρούσας οδηγίας και τις οικείες διατάξεις του εθνικού δικαίου είτε έχουν προηγηθεί της παρούσας οδηγίας είτε έχουν εγκριθεί ενόψει της μεταφοράς της στο εσωτερικό δίκαιο.

>Κείμενο μετά την ψηφοφορία στο ΕΚ>

1. Για την τήρηση των υποχρεώσεων που προβλέπονται στα άρθρα 3 και 7Α της Συνθήκης ΕΕ, τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το ταχύτερο δυνατόν μετά την έγκρισή του σε εθνικό επίπεδο και το αργότερο μέχρι την 31η Δεκεμβρίου 1996. Ενημερώνουν αμέσως την Επιτροπή σχετικά και της διαβιβάζουν επίσης κατάλογο οπου αναφέρεται η αντιστοιχεία ανάμεσα σε κάθε διάταξη της παρούσας οδηγίας και τις οικείες διατάξεις του εθνικού δικαίου είτε έχουν προηγηθεί της παρούσας οδηγίας είτε έχουν εγκριθεί ενόψει της μεταφοράς της στο εσωτερικό δίκαιο.

Ψήφισμα νομοθετικού περιεχομένου σχετικά με τη γνωμοδότηση του Ευρωπαϊκού Κοινοβουλίου όσον αφορά την πρόταση οδηγίας του Συμβουλίου για την κατάργηση των ελέγχων επί των προσώπων στα εσωτερικά σύνορα (CΟΜ(95)0347 - C4-0468/95 - 95/0201(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής (CΟΜ(95)0347 - 95/0201(CΝS))

((ΕΕ C 289 της 31.10.1995, σελ. 16))- έχοντας κληθεί από το Συμβούλιο να γνωμοδοτήσει (σύμφωνα με το άρθρo 100 της Συνθήκης ΕΚ(C4-0468/95),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Πολιτικών Ελευθεριών και Εσωτερικών Υποθέσεων και τις γνωμοδοτήσεις της Επιτροπής Κοινωνικών Υποθέσεων και Απασχόλησης και της Επιτροπής Νομικών Θεμάτων και Δικαιωμάτων των Πολιτών (A4-0219/96),

1. εγκρίνει, την πρόταση της Επιτροπής όπως τροποποιήθηκε από το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189Α, παράγραφος 2, της συνθήκης ΕΚ[semigr ]

3. ζητεί να κληθεί εκ νέου να γνωμοδοτήσει στην περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.